Supa cu fructe de mare, sau Zuppa di Pesce italiana 

Ingrediente:
● Dorada - 2 buc  (sau alt peste preferat - biban, somon, etc.)
● Creveti - 500 g  (de preferat proaspeti, nu prefierti)
● Scoici proaspete - 500 g 
● Inele de calamari congelate - 300 g  (sau proaspat)
● Caracatita - 300 g  (eu am avut 3 baby caracatite proaspete)
● Rosii pasate la conserva - 500 g 
● Morcovi - 1 buc 
● Ceapa - 1 buc 
● Telina - 1 buc  (o radacina mica, sau 2 tije de telina Apio)
● Radacina patrunjel(albitura) - 1 buc 
● Usturoi (catei) - 6 buc 
● Ulei de masline extravirgin - 60 ml 
● Sare - 1 lingurita  (dupa gust)
● Piper negru macinat - 0.25 lingurite  (si optional cateva boabe de piper intreg)
● Patrunjel verde tocat - 3 linguri 
● Vin alb demisec - 50 ml 

Mod de preparare:
1. Scoateti file-ul de la peste, va ajuta mult niste video scurte pe Youtube, daca inca nu stiti cum se face.
Curatati crevetii, la fel gasiti multe instructiuni pe internet.
Puneti intr-o cratita carcasele de la peste si cochiliile de la creveti.
2. Turnati apa cat sa le acopere, adaugati morcovul, ceapa, radacina de telina, cea de patrunjel si cateva boabe de piper.
Puneti pe aragaz, cand incepe sa clocoteasca, micsorati focul si lasati 2 ore sa fiarba incet.
3. Curatati scoicile, gasiti aici toate instructiunile si pasii despre cum sa lucrati cu scoicile crude.
Apoi incalziti intr-o tigaie 30ml de ulei de masline, caliti in el 3 catei de usturoi tocat si adaugati scoicile. Amestecati bine, puneti capacul si lasati 3-4 minute, scuturand periodic tigaia. Cand s-au deschis majoritatea scoicilor, inchideti focul.
4. Apoi mutati scoicile intr-o sita, zeama pe care o lasa se colecteaza intr-un bol sau cratita, o vom folosit mai tarziu.
5. Caracatita se curata, tot pe Youtube gasiti cum se face. O puneti la fiert in apa multa si lasati pana este moale bine, testati - daca intra usor cutitul in ea, este gata.
Apoi o scoateti din apa, lasati sa se raceasca si taiati bucatele mai mici.
6. A mai ramas sa scoateti carnea din scoici, cele care nu s-au deschis le aruncati.
Lasati 10 scoici cu cochilie, pentru o supa mai frumoasa.
7. Treceti prin sita supa de la peste cu creveti, care a terminat sa fiarba 2 ore.
Impreuna cu zeama de la scoici, va fi baza supei noaste de peste la final.
8. Acum curatati, spalati si portionati bucatile de calamari. Eu le prefer taiate mai scurte.
9. Intr-o cratita cu fund gros incalziti 30-50 ml de ulei de masline si caliti in el 3 catei de usturoi tocat, doar pana isi lasa aroma.
10. Adaugati acum calamarii tocati, amestecati bine si caliti 5 minute.
11. Adaugati putin vin alb, amestecati si lasati inca 2-3 minute sa fiarba.
12. Puneti rosiile pasate si zeama de la scoici, amestecati bine si lasati sa fiarba incet timp de 25 de minute.
13. Turnati in oala aproximativ 800ml din supa de peste fiarta anterior. Cantitatea o reglati dupa preferinte, daca va doriti la final o supa mai densa sau mai lichida. Potriviti totul de sare, dupa gustul dvs.
Adaugati fileurile de dorada, taiate bucati medii.
Acum amestecati incet si atent, lasati sa fiarba 5 minute.
14. Adaugati crevetii cruzi curatati.
15. Apoi scoicile si caracatita.
De acum incolo nu mai amestecati deloc cu lingura in oala, doar o scuturati usor de manere. Altfel riscati sa faceti franjuri pestele, si supa isi va pierde din consistenta corecta.
16. La final adaugati patrunjelul tocat si putin piper negru macinat, scuturati usor oala(nu amestecati cu lingura!) si inchideti focul.
Lasati 15 minute sa se patrunda.
17. Serviti supa cu paine prajita si o savurati cu mare placere...
Pofta Buna!